recursal/SuperWikiNEXT-32B huggingface dataset:
**האפיפיור בנדיקטוס השביעי** (בלטינית **Benedictus VII**;‏ מת ב-10 ביולי 983) היה האפיפיור מאוקטובר 974 עד מותו בשנת 983.

ביוגרפיה
--------

בנדיקט נולד ברומא, והיה בן של דויד או דודאטוס (אחיו של אלבריק השני מספולטו). תאריך הלידה שלו אינו ידוע בוודאות, אך ידוע כי הוא היה קשור לנסיך אלבריק השני ומחובר למשפחת קונטי. לפני בחירתו לאפיפיורות, הוא שימש כבישוף של סאטרי .

הוא נבחר על ידי הכמורה הרומית ואנשי רומא באוקטובר 974 תחת השפעתו של הרוזן סיקו, השליח הקיסרי של הקיסר אוטו השני. הוא ירש את האפיפיורות כמועמד פשרה להחליף את האנטי-אפיפיור בוניפקיוס השביעי. בוניפקיוס, שגרם למותו של בנדיקטוס השישי, גזל את האפיפיורות, ובמשך חודש בזז את הוותיקן על תכולתו היקרה ביותר, ואחר כך נמלט לקונסטנטינופול.

סמכותו של האפיפיור החדש הייתה נתונה להתנגדותם של בוניפקיוס השביעי ותומכיו, ואף על פי שהאנטי-אפיפיור עצמו נאלץ להימלט, מפלגתו הלכה בעקבותיו בעקשנות ואילצה את בנדיקטוס לקרוא לאוטו השני לעזרה. לאחר שהקיסר הקים את הקיסר על כס המלכות שלו, הוא הראה את עצמו מרוצה לבדוק את זרם הסימפונות המתנשא גבוה בכנסייה, ולקדם את סיבת הנזירות.

בנדיקטוס השביעי קידש את הכומר ג'יימס, שנשלח אליו על ידי אנשי קרתגו "כדי לעזור למחוז אפריקה העלוב", אשר מאז הכיבוש המוסלמי של המגרב, חלה בו ירידה תלולה במספר הבישופים. בנדיקטוס השביעי ביקר בעיר אורבייטו עם אחיינו פיליפו אלבריצ'י, שהשתקע שם מאוחר יותר והפך לקונסול העיר ב-1016. בשנת 978 הוציא בנדיקטוס בולה אפיפיורית המגדירה את גבולות הדיוקסיה של ויק עבור הבישוף פרויה, ובכך ביטל את הבולה שהוציא יוחנן השלושה עשר, שהפכה את ויק לארכיבישופות. במרץ 981 ניהל בנדיקטוס סינוד בסנט פטרוס, שאסר על סימוניה. בספטמבר 981 הוא כינס סינוד לטרני.

בנדיקטוס השביעי מת בשנת 984, ונקבר בזיליקת סנטה קרוצ'ה אין ג'רוזלמה, ובמקומו נבחר יוחנן הארבעה עשר.

קישורים חיצוניים
----------------

ויקישיתוף מדיה וקבצים בנושא **בנדיקטוס השביעי** בוויקישיתוף
* בנדיקטוס השביעי, באתר אנציקלופדיה בריטניקה (באנגלית)

הערות שוליים
------------

1. 1 2 3  De Montor, Artaud. *The Lives and Times of the Popes*, The Catholic Publication Society of New York, 1911
2. ↑  Philip Zaleski (30 נוב' 2010). *The Best Spiritual Writing 2011*. Penguin. ISBN 9781101478127. At the time of the Arab conquest there were more than three hundred bishops in the area, but by the tenth century Pope Benedict VII could not find three bishops to consecrate a new bishop. `{{cite book}}`:  (עזרה)

|  |  |  |
| --- | --- | --- |
| **הקודם**:**בנדיקטוס השישי** | **אפיפיור(רשימת האפיפיורים)** | **הבא**:**יוחנן הארבעה עשר** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397569005171
* BNE: XX1537429
* CANTIC: a10477202
* GND: 100937632
* ICCU: LO1V187649
* ISNI: 0000 0000 0213 4054
* LCCN: nb2007019860
* NTA: 074353365
* VcBA: 495/46009
* VIAF: 49580347
* WorldCat: lccn-nb2007019860

 |
**רפאל (רפי) ולדן** (נולד ב-15 באפריל 1942) הוא רופא ישראלי, פרופסור לרפואה בפקולטה לרפואה באוניברסיטת תל אביב, לשעבר סגן מנהל בית החולים שיבא, מומחה בכירורגיה כללית ובכלי דם, פעיל חברתי.

ביוגרפיה
--------

הוריו של ולדן הגרו מוורשה לצרפת, לאחר שמדיניות הנומרוס קלאוזוס מנעה מהם לימודים גבוהים במולדתם. אמו רינה הייתה רופאה ואביו יוסף אגרונום. ולדן נולד בשנת 1942 בכפר קטן במחוז דורדון, שם שהתה משפחתו בזהות בדויה, במהלך מלחמת העולם השנייה. בתום המלחמה, חזרה משפחתו לפריז. בגיל 9 עלה עם משפחתו לישראל והתגורר בתל אביב.

למד בבית הספר התיכון הדתי צייטלין ובאותה עת, כיהן כיו"ר ארגון "נוער לנוער".

את לימודי הרפואה עשה באוניברסיטה העברית בירושלים, במסגרת העתודה האקדמית. במהלך לימודיו, נבחר פעמיים לנשיא הארגון הבינלאומי של סטודנטים לרפואה. בתום הלימודים, שירת כרופא בחטיבת הצנחנים והגיע לדרגת סגן-אלוף. ולדן התמחה בכירורגיה כללית וכירורגית כלי דם במחלקתו של הפרופ' מרק מוזס. שימש כמנהל האגף לכירורגיה ומנהל היחידה לכירורגיית כלי דם בבית החולים שיבא.

ולדן הוא נשיא העמותה "רופאים לזכויות אדם", במסגרתה הוא מעניק טיפול רפואי לפלסטינים, לפליטים ולמבקשי מקלט בישראל (בכך הוא פועל ברוח דברי אביו, שכתב בשנת 1938 על הפליטים המגיעים לצרפת: "לא ייתכן להרחיק אנשים, שברחו מארצות מגוריהם מרדיפות פוליטיות או כלכליות ואין להם מנוס"). זכה באות לגיון הכבוד הצרפתי (Légion d'Honneur) של ממשלת צרפת בזכות פעילותו במסגרת "רופאים לזכויות אדם" לקידום שיתוף הפעולה בין פלסטינים לישראלים. האות הוענק לו על ידי שר החוץ של צרפת, ברנאר קושנר, בטקס בשגרירות צרפת בתל אביב. ולדן חבר גם בהנהלת ארגון "לתת".

בבחירות לכנסת ה-20, מוקם במקום ה-98 הסמלי ברשימת מרצ.

ביום העצמאות של שנת 2020 הדליק רפי ולדן משואה בטקס הדלקת משואות אלטרנטיבי.

### משפחתו

באוקטובר 1973 נישא לבלשנית צביה פרס, בתו של שמעון פרס. הם מתגוררים בכפר אז"ר ולהם שלושה ילדים. בתם הבכורה היא העיתונאית והשחקנית מיקה אלמוג. בנם אסף נפטר בגיל 35. ולדן שימש גם כרופאו האישי של חמיו, שמעון פרס.

קישורים חיצוניים
----------------

ויקישיתוף מדיה וקבצים בנושא **רפאל ולדן** בוויקישיתוף
* דף אישי באתר בית החולים שיבא.
* קובי בן-שמחון, מה מטריד את פרופ' רפי ולדן, רופאו האישי וחתנו של נשיא המדינה? מצב הפליטים מאפריקה, באתר הארץ, 25 ביוני 2010
* אתר למנויים בלבד איילת שני, אני בשיחה - רפי ולדן מאשים את השלטון בישראל בטיפוח נוירוזת השואה, באתר הארץ, 19 באפריל 2013

**ממאמריו**:

* על כפייה ועל איוולת, באתר ynet, 23 ביוני 2014

הערות שוליים
------------

1. ↑  י. ולדן, שאלת היהודים בצרפת, דבר, 6 באפריל 1938
2. ↑   יוטיוב, טקס הדלקת משואות אלטרנטיבי, 28 באפריל 2020
3. ↑  אריק בנדר וליאורה גולדנברג-שטרן, ‏אסף ולדן, נכדו של נשיא המדינה לשעבר שמעון פרס, הלך לעולמו, באתר מעריב אונליין, 10 במרץ 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007302199705171
* ISNI: 0000 0001 0951 9990
* LCCN: n2004093343
* NTA: 26543579X
* SUDOC: 083393714
* VIAF: 7707852
* WorldCat: lccn-n2004093343

 |
**הידרדניטיס סופורטיבה**, (ידועה גם כ**מחלת ולפאו**, וכ**מחלת ורנויל**, בלועזית: **Hidradenitis suppurativa,** **HS**, ידועה גם בשם **acne inversa**) היא מחלת עור כרונית שמאופיינית על ידי נגעים דלקתיים חמורים וכואבים שפוגעת בצורה קשה מאוד באיכות החיים של המטופל. הנגעים נוטים להתפרץ ולשחרר נוזל או מוגלה. האזורים הנפוצים ביותר הם בתי השחי, מתחת לחזה, ובמפשעות. גם לאחר הריפוי של הנגעים נותרת צלקת. המחלה עלולה לגרום לדיכאון ומהווה מקור לתסכול רב אצל הלוקים בה הן מבחינה חברתית והן מבחינה תעסוקתית ולעיתים קרובות יש לה השפעה הרסנית על חייהם.

הסיבה המדויקת למחלה אינה ברורה, אבל מדובר בשילוב של גורמים גנטיים וסביבתיים. כשליש מהאנשים עם המחלה לוקים בה עקב השפעה גנטית. נמצא כי שליש מהלוקים במחלה הם חולים במקביל במחלת מעי דלקתית, מחלת קרוהן. גורמי סיכון אחרים כוללים השמנת יתר ועישון. המחלה אינה מדבקת, אינה קשורה להיגיינה או לשימוש בדיאודורנט. המנגנון הבסיסי הוא חוסר תפקוד של בלוטות הזיעה אפוקרינית או זקיקי השיער. האבחון של המחלה מבוסס על התסמינים.

אין תרופה ידועה למחלה. אמבטיות חמות יכולות לעזור אצל אלה עם מחלה קלה. חיתוך הפצעים כדי לאפשר להם להתנקז אינו מביא לתועלת משמעותית. הטיפול באנטיביוטיקה הוא נפוץ. תרופות נוגדות מערכת החיסון כגון הומירה ורמיקייד עשויות לעזור. גם טיפול לייזר יכול לעזור או ניתוח להסרת העור הנגוע. לעיתים רחוקות, נגע עור עלול להתפתח לסרטן העור.

ההערכה היא כי המחלה משפיעה על בין 1% ל-4% מהאוכלוסייה. נשים חולות פי שלושה מגברים. התפרצות המחלה מתרחשת בדרך כלל בבגרות הצעירה. היא תוארה לראשונה בין השנים 1833 ו-1839 על ידי אלפרד ולפו.

ישנו עיכוב רב בגילוי ואבחון המחלה, בדרך כלל בין 7-12 שנים כשהמטופל נודד בין רופאי עור, פלסטיקאים ואף גינקולוגים שאינם מאבחנים נכונה את התסמינים.

גורמים
------

הסיבה ל-HS אינה ידועה ומומחים חולקים על הסיבות המוצעות. המצב נובע כנראה משילוב של גורמים גנטיים וסביבתיים.

נגעים מתרחשים בכל חלקי הגוף עם זקיקי השיער, אם כי אזורים כגון המפשעה, החזה, בית השחי ואזור הפריאנל מעורבים יותר.

קישורים חיצוניים
----------------

ויקישיתוף מדיה וקבצים בנושא **הידרדניטיס סופורטיבה** בוויקישיתוף

הערות שוליים
------------

1. 1 2 3 4 5 6 7 8  Gregor B.E. Jemec (12 בינואר 2012). "Clinical Practice: Hidradenitis Suppurativa". *N Engl J Med*. **366** (2): 158–164. doi:10.1056/NEJMcp1014163. PMID 22236226. `{{cite journal}}`:  (עזרה)
2. 1 2 3 4 5 6 7 8 9  "Hidradenitis suppurativa". *Genetics Home Reference* (באנגלית). בדצמבר 2013. אורכב מ-המקור ב-2017-09-05. נבדק ב-27 באוקטובר 2017. `{{cite web}}`:  (עזרה)
3. 1 2 3 4  "Hidradenitis Suppurativa". *NORD (National Organization for Rare Disorders)*. 2012. אורכב מ-המקור ב-2017-02-19. נבדק ב-26 באוקטובר 2017. `{{cite web}}`:  (עזרה)
4. 1 2 3 4  "Hidradenitis suppurativa". *rarediseases.info.nih.gov* (באנגלית). 2017. אורכב מ-המקור ב-2017-07-28. נבדק ב-27 באוקטובר 2017. `{{cite web}}`:  (עזרה)
5. ↑  Jemec, Gregor; Revuz, Jean; Leyden, James J. (2006). *Hidradenitis Suppurativa* (באנגלית). Springer Science & Business Media. p. 5. ISBN 9783540331018. ארכיון מ-28 אוקטובר 2017.
6. ↑  Medline Plus (2012). "Hidradenitis suppurativa". U.S. National Library of Medicine. ארכיון מ-16 בספטמבר 2012. נבדק ב-19 בספטמבר 2012. `{{cite web}}`:  (עזרה)

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
פירוש נוסף ערך זה עוסק בסוג פסיונים. אם התכוונתם לדג ממשפחת השפתוניים, ראו טווסון.

**טַוָּסוֹן** או **פסיון טווסי** (שם מדעי: *Polyplectron*) הוא סוג של עופות קרקע ממשפחת הפסיוניים החיים בדרום-מזרח אסיה.

מאפיינים
--------

הטווסונים מזכירים במראם טווס קטן, ומכאן שמם, אך אינם קרובי משפחתו. בעלי ראש כחול עם ציצה, גוף אפור או שחור ועליו כתמים כחלחלים דמויי-עיניים על הנוצות ועל הזנב המפואר שיכול להיפרש כמו זנב הטווס. ואולם הם קטנים מהטווס בהרבה וגם פחות צבעוניים.

הטווסונים חיים ביערות טרופיים ברחבי דרום-מזרח אסיה והם מרבים לשוטט על הקרקע ולחפש פירות, זרעים וחרקים. הזכרים מקימים טריטוריות בעונת הרבייה בתוך זירת חיזור ומנסים להרשים במצגים שונים את נקבות. הנקבות קטנות ומוסוות הרבה יותר מהזכרים שאינם תורמים לגידול האפרוחים וגם לא נאמנים לבנות זוגם.

מצב השימור של כמה מיני טווסונים מוגדר כפגיע עקב ציד ופגיעה ביערות הגשם.

מינים
-----

* טווסון פלאוואן (*Polyplectron napoleonis*)
* טווסון מלאי (*Polyplectron malacense*)
* טווסון בורנאי (*Polyplectron schleiermacheri*)
* טווסון גרמיני (*Polyplectron germaini*)
* טווסון אפור (*Polyplectron bicalcaratum*)
* טווסון היינן (*Polyplectron katsumatae*)
* טווסון סומטרי (*Polyplectron chalcurum*)
* טווסון הררי (*Polyplectron inopinatum*)

קישורים חיצוניים
----------------

ויקישיתוף מדיה וקבצים בנושא **טווסון** בוויקישיתוף
* טווסון, באתר ITIS (באנגלית)
* טווסון, באתר NCBI (באנגלית)
* טווסון, באתר GBIF (באנגלית)
**ליקוי החמה האשורי** המכונה גם **ליקוי בור-סאגייל**, הוא ליקוי חמה שתועד ברשימת אפונים (אנ') של האימפריה הנאו-אשורית, ככל הנראה בתקופת השנה התשיעית של שלטונו של מלך אשור-דן השלישי. הליקוי מזוהה עם זה שהתרחש ב-15 ביוני 763 לפני הספירה על פי הלוח היוליאני הפרולפטי (אנ').

בתיעוד הקצר כתוב: "[שנה של] בור-סגאלה מגוזנה. מרד בעיר אשור. בחודש סימנו התקיים ליקוי חמה של השמש."

הביטוי המשמש - שאמאש ("השמש") אקאלו ("כפוף", "מעוות", "עקום", "סתום") - התפרש כהתייחסות לליקוי חמה מאז הפענוח הראשון של כתב היתדות באמצע המאה ה-19. השם *Bur-Sagale* (ניתנו גם *Bur-Saggile, Pur-Sagale* או *Par-Sagale*) הוא שמו של פקיד הלימו בשנה זו.

בשנת 1867, הנרי רולינסון זיהה ליקוי חמה כמעט מוחלט ב-15 ביוני 763 לפני הספירה, שנראה בצפון אשור ממש לפני הצהריים, כמתמודד הסביר ביותר. החודש "סימנו" בלוח הבבלי מקביל לחודש "סיוון" בלוח העברי ולמאי/יוני בלוח הלועזי.

רולינסון נימק במאמרו כי ליקוי חמה מלא, שחל בדיוק מעל לאשור דווקא בחודש "סימנו" הוא אירוע נדיר ביותר. כבר הייתה בידו כרונולוגיה משוערת של מלכי אשור שהתבססה על הקאנון של תלמי. המלך הראשון בקאנון של תלמי הוא נבונצר, שעל פי הקאנון החל למלוך בבבל בשנת 747 לפנה"ס. לאחר שסינכרן בין רשימות מלכים אשוריות, אשר נמצאו בחפירות הארכאולוגיות בזמנו, לבין הקאנון של תלמי, רולינסון הסיק כי המלך אשור-דן השלישי, שבימיו התרחש ליקוי החמה, מלך בראשית המאה ה-8 לפנה"ס, זמן קצר לפני נבונצר. רולינסון מציין כי בדק ליקויי חמה אפשריים בטווח של מאה שנים לפני ואחרי תיארוך מלכותו של נבונצר ולא מצא אף ליקוי חמה אחר, שיכל היה להתאים לתיאור. הוא ציין כי הכרונולוגיה המעודכנת שהוא פרסם על סמך תיארוך ליקוי החמה חשפה סטייה בכרונולוגיה הקודמת של שנה אחת בלבד.

תאריך זה התקבל באופן נרחב מאז; הזיהוי מבוסס גם על ידי תצפיות אסטרונומיות אחרות מאותה תקופה.

תיעוד זה הוא אחת הראיות המכריעות המוודאות את הכרונולוגיה של המזרח הקרוב העתיק בתקופה האשורית.

ראו גם
------

* כרונולוגיה של המזרח הקרוב העתיק

קישורים חיצוניים
----------------

* Path map of eclipses 780 BCE - 761 BCE (NASA) - Includes total eclipse of June 15, 763 BC (labeled -0762 June 15)
* Path map of eclipses 800 BCE - 781 BCE (NASA) - Includes annular eclipse of June 24, 791 BC (labeled -0790 June 24)
* Five Millennium (-1999 to +3000) Canon of Solar Eclipses Database – maps the visibility of the total solar eclipse of June 15, 763 BC.
* Five Millennium (-1999 to +3000) Canon of Solar Eclipses Database – maps the visibility of the annular solar eclipse of June 24, 791 BC.

הערות שוליים
------------

1. 1 2 3  Rawlinson, Henry Creswicke, "The Assyrian Canon Verified by the Record of a Solar Eclipse, B.C. 763", *The Athenaeum: Journal of Literature, Science and the Fine Arts*, nr. 2064, 660-661 (18 May 1867). **The Athenaeum: Journal of Literature, Science, the Fine Arts, Music and the Drama**, 1867. (באנגלית)
2. ↑  Hermann Hunger, "Zur Datierung der neuassyrischen Eponymenliste," *Altorientalische Forschungen*, Vol. 35:2, 2008, pp. 323-325. An English translation is available on the web:. Editorial explanation, kristenfrihet.se
**אנסו דיוויד גונזלס מדינה** (נולד ב-20 בינואר 2005), הוא כדורגלן פרגוואי המשחק כקיצוני בקבוצת ליברטד מליגת העל הפרגוואית.

קריירה
------

גונזלס נולד באסונסיון, בירת פרגוואי. בילדותו שיחק כדורגל אולמות. הוא החל את הקריירה המקצועית שלו בליברטד, וערך את הופעת הבכורה שלו ב-4 בספטמבר 2022, כשנכנס כמחליף מאוחר בהפסד 0–1 לסרו פורטניו בליגה הפרגוואית. הוא הבקיע את שער הבכורה שלו עבור המועדון בעונה שלאחר מכן, הראשון בניצחון 0–4 על רסיסטנסיה ב-17 באפריל 2023. לאחר המשחק, מאמן ליברטד דניאל גרנרו השווה אותו לבן ארצו חוליו אנקיסו, ואמר "חוליטו הוא התכשיט, ואנסו הוא היהלום". שערו השני במועדון הגיע באותו חודש, נגד נסיונל. ב-29 באפריל, לאחר שפתח בהרכב, הוא קיבל כדור מקטור ויאלבה בקצה הרחבה, חדר פנימה מימין תוך כדי עקיפת שני מגינים, ובעט פנימה לפינה הימנית העליונה. ביולי 2023 דורג על ידי המרכז הבינלאומי ללימודי ספורט כקיצוני הצעיר הרביעי המנוסה בעולם. בחודש שלאחר מכן, דווח כי הוא קרוב למעבר לוולברהמפטון ונדרס מהפרמייר ליג האנגלית, תמורת 6 מיליון אירו.

קישורים חיצוניים
----------------

הערות שוליים
------------

1. ↑  Wolves close to signing Enso Gonzalez, theathletic
**מליסה מארי מתיסון** (באנגלית: **Melissa Marie Mathison**; ‏3 ביוני 1950 - 4 בנובמבר 2015) הייתה תסריטאית קולנוע וטלוויזיה אמריקאית ופעילה למען שחרור טיבט, אשר ידועה במיוחד בשל התסריטים שכתבה לסרטים "הסייח השחור" (1979) ו"אי.טי. - חבר מכוכב אחר" (1982).

היא זכתה עבור "אי.טי." בפרס סאטורן לתסריט הטוב ביותר והייתה מועמדת עבורו לפרס אוסקר לתסריט המקורי הטוב ביותר.

שנותיה הראשונות
---------------

מליסה מתיסון נולדה ב-3 ביוני 1950 בלוס אנג'לס, קליפורניה, אחת משלושה ילדים. אביה, ריצ'רד רנדולף מתיסון, היה עיתונאי ועבד בתור ראש מדור לוס אנג'לס בעיתון ניוזוויק. אמה, מרגרט ז'אן (שם משפחתה לפני הנישואים היה קייפר) מתיסון, הייתה כתבת אוכל. מליסה מתיסון היא בוגרת בית הספר התיכון פרובידנס (1968). היא למדה באוניברסיטת קליפורניה בברקלי. משפחתה הייתה מיודדת עם פרנסיס פורד קופולה ומתיסון הייתה השמרטפית של ילדיו. קופולה הציע לה עבודה בהפקת הסרט "הסנדק חלק שני" ובעקבות כך מתיסון עזבה את לימודיה בברקלי.

בעידודו של קופולה, היא כתבה את התסריט ל"סייח השחור", עיבוד של הספר בשם זה, עבודה שממנה סטיבן ספילברג התרשם.

תסריטאות והפקה
--------------

מתיסון כתבה את התסריט לסרט "אי.טי. - חבר מכוכב אחר" בשיתוף סטיבן ספילברג. התסריט היה מועמד לפרס האוסקר. התסריט היה מבוסס על סיפור אותו מתיסון הציגה בפניו של שפילברג בזמן שצילם את הסרט "שודדי התיבה האבודה". שפילברג זקף את השורה הידועה "אי.טי. מטלפן הבייתה" לזכותה של מתיסון. היא שבה ושיתפה פעולה עם שפילברג בעבודה על הסרט "העי"ג", שיצא לאקרנים בשנת 2016. היא כתבה גם את התסריטים של הסרטים The Escape Artist (ביחד עם סטיבן זיטו) ו-The Indian in the Cupboard.

פעילות חברתית
-------------

מתיסון התוודעה לדאלאי לאמה ב-1990, כשכתבה את התסריט לסרט Kundun, ומאותה עת הייתה מיודדת עמו.
היא הייתה פעילות למען שחרור טיבט וישבה בחבר המנהלים של הארגון "הקמפיין העולמי למען טיבט" (אנ').

חיים אישיים
-----------

בשנים 2004-1983 מתיסון הייתה נשואה לשחקן האמריקאי-יהודי האריסון פורד; להם שלושה שני ילדים משותפים.

### מותה

היא הלכה לעולמה ב-4 בנובמבר 2015, בלוס אנג'לס, בהיותה בת שישים וחמש, מותה נגרם כתוצאה מסרטן. סרטה האחרון, "העי"ג", הוקדש לזכרה.[דרוש מקור]

קישורים חיצוניים
----------------

* מליסה מתיסון, במסד הנתונים הקולנועיים IMDb (באנגלית)
* מליסה מתיסון, באתר AllMovie (באנגלית)
* מליסה מתיסון, במסד הנתונים הקולנועיים KinoPoisk (ברוסית)
* מליסה מתיסון, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007430144505171
* BNE: XX1093680
* BnF: cb12624291j (data)
* GND: 1016931336
* ISNI: 0000 0003 6863 9460
* LCCN: n82049949
* NDL: 00875496
* NKC: xx0214384
* NTA: 069068739
* SNAC: w6f491hs
* SUDOC: 056539398
* VIAF: 29653197
* WorldCat: lccn-n82049949

 |
**סרחיו קאמייו פרס** (בספרדית: **Sergio Camello Pérez**; נולד ב-10 בפברואר 2001 במדריד שבספרד) הוא כדורגלן ספרדי המשחק בעמדת החלוץ בקבוצת ראיו ואיקאנו מלה ליגה.

קריירת מועדונים
---------------

קאמייו גדל במחלקת הנוער של אתלטיקו מדריד. בשנת 2018 החל לשחק בקבוצת המילואים של המועדון. ב-18 במאי 2019 ערך את הופעת הבכורה שלו בקבוצה הראשונה של המועדון, בתיקו 2-2 נגד לבאנטה במסגרת המחזור ה-38 בלה ליגה לעונת 2018/2019. במשחק זה הבקיע את שערו היחיד במועדון, ובסך הכל ערך שלוש הופעות ליגה במדי המועדון.

ב-31 באוגוסט 2021 הושאל קאמייו למיראנדס מהליגה הספרדית השנייה למשך עונת 2021/2022. הוא ערך 36 הופעות ליגה במדי המועדון, בהן הבקיע 15 שערים.

ב-3 באוגוסט 2022 הושאל קאמייו לראיו ואיקאנו מלה ליגה למשך עונת 2022/2023. ב-13 באוגוסט ערך את הופעת הבכורה שלו במועדון, בתיקו 0-0 נגד ברצלונה במסגרת המחזור הראשון בליגה. ב-3 באוקטובר הבקיע את שער הבכורה שלו במועדון, בניצחון 2-1 על אלצ'ה במסגרת המחזור השביעי בליגה. בסך הכך ערך 38 הופעות ליגה במהלך תקופת ההשאלה, בהן הבקיע חמישה שערים. ב-17 באוגוסט 2023 חתם על חוזה קבוע לארבע שנים במועדון.

קריירה בינלאומית
----------------

קאמייו היה חלק מסגל נבחרת ספרד עד גיל 21 בטורניר אליפות אירופה עד גיל 21 בשנת 2023. הוא ערך ארבע הופעות בטורניר.

קישורים חיצוניים
----------------

* סרחיו קאמייו, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Acuerdo con el Mirandés para la cesión de Camello באתר הרשמי של אתלטיקו מדריד, 31 באוגוסט 2021 (בספרדית)
2. ↑  Camello renueva hasta 2026 y jugará cedido la próxima temporada en el Rayo Vallecano באתר הרשמי של אתלטיקו מדריד, 3 באוגוסט 2022 (בספרדית)
3. ↑  Camello, nuevo jugador del Rayo Vallecano באתר הרשמי של ראיו ואיקאנו, 17 באוגוסט 2023 (בספרדית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סרחיו קאמייו"**.
**גרטרוד הארווי** (באנגלית: **Gertrude Harvey**‏; 1879 – 1966) הייתה אמנית בריטית, שהייתה חברה פעילה באסכולת ניולין והציגה קבוע באקדמיה המלכותית לאמנויות.

ביוגרפיה
--------

גרטרוד הארווי הייתה השמינית מבין עשרת הילדים שנולדו לאן קרויס בודינר (Bodinnar), לבית קורנוב (Curnow), ולבעלה ג'ון מתיוס בודינר, חבתן במקצועו. סבה מצד אמה, ויליאם קורנוב, היה גנן ובוטנאי בולט.

גרטרוד הארווי שימשה כמודל לתלמידים בבית הספר לציור פורבס בניולין ובאמצעות הסביבה החברתית הקשורה לבית הספר הכירה את הרולד הארווי שעבורו היא גם דגמנה.

בני הזוג נישאו בערך בשנת 1911, ובנו בית בניולין. דרך הדוגמנות, גרטרוד הארווי הוקסמה מאמנות ומשיטות העבודה של האמנים שבסיסם היה בניולין. בין אלה שדגמנה עבורם היו לורה נייט, הרולד נייט ורות סימפסון.

בכוחותיה עצמה, כאוטודידקטית, היא הפכה לאמנית מוכשרת בזכות כשרונה, והתמקדה בעיקר בציור טבע דומם, פרחים ונופים.

בתחילה, גרטרוד הארווי הציגה ומכרה את ציורי השמן שלה ועבודות אחרות באמצעות גלריית האמנות המקומית, אך לאורך כל שנות העשרים והשלושים הציגה בגלריות שונות בלונדון.

באחת התערוכות שלה בלונדון, עם הקדמת קטלוג מאת ג'ורג' ברנרד שו, נמכרו כל הציורים שהוצגו. מלבד השתתפות בתערוכות משותפות עם בעלה, בעיקר בגלריות לסטר בשנים 1918 ו-1920, הארווי הציגה גם עבודות באקדמיה המלכותית.

בין 1930 ל-1949 נבחרו עשרים מעבודותיה לתערוכות האקדמיה המלכותית. בשנים 1945–1949 הציגה באופן קבוע בחברת האמנים סנט אייבס.

לאחר שמת הרולד הארווי בשנת 1941, המשיכה גרטרוד הארווי להתגורר בניולין עד 1960, אז עברה להתגורר בבית אבות בסנט ג'סט.

קישורים חיצוניים
----------------

ויקישיתוף מדיה וקבצים בנושא **גרטרוד הארווי** בוויקישיתוף

הערות שוליים
------------

1. ↑  Gertrude HARVEY | Cornwall Artists Index, cornwallartists.org (באנגלית)
2. ↑  David Buckman (1998). *Artists in Britain Since 1945 Vol 1, A to L*. Art Dictionaries Ltd

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 6708 0851
* LCCN: nr93004850
* RKD: 36332
* ULAN: 500003785
* VIAF: 66338152
* WorldCat: lccn-nr93004850

 |
**מל טיילור** (באנגלית: **Mel Taylor**;‏ 24 בספטמבר 1933 – 11 באוגוסט 1996) היה מוזיקאי אמריקאי, הידוע בעיקר כמתופף להקת ה-Ventures בין השנים 1962–1996. הוא נולד בברוקלין, ניו יורק, והיה אחיו הגדול של הבסיסט מלהקת "קנד היט" – לארי טיילור.

קריירה מוזיקלית
---------------

לאחר שתיפף עם המוזיקאים בוריס פיקט והרב אלפרט, טיילור הצטרף ללהקת ה-Ventures בשנת 1962 כדי להחליף את מתופף הלהקה באותה תקופה, האוי ג'ונסון, אשר נפצע קשה בתאונת דרכים. ג'ונסון ניגן עם סד צוואר במשך תקופה, אך מכיוון שלא רצה להתרחק ממשפחתו (שהתגוררה במדינת וושינגטון) למשך תקופות ארוכות, ביקש מחברי הלהקה שימצאו לו מחליף. סגנון הרוק המובהק של טיילור כה הרשים את חברי הלהקה, עד שביקשו ממנו להיות חבר קבוע בה.

טיילור הוציא אלבום סולו בשנת 1965 ("Mel Taylor & The Magics In Action"). בשנת 1972 הוא החליט לעזוב את הVentures ולהמשיך בקריירת סולו, והקים את הלהקה *Mel Taylor & the Dynamics*. במהלך תקופה זו הם הוציאו ארבעה אלבומים: "007 James Bond", "Sand, Sea and Love", "Mel Taylor in Japan", ו"Roll over Beethoven". טיילור הצטרף חזרה לVentures בשנת 1979, ונשאר שם עד מותו בשנת 1996. לאחר מותו של מל, בנו, לאון טיילור, החליף אותו, ומאז הוא מתופף להקת Ventures.

סגנון תיפוף
-----------

טיילור השתמש באחיזה מסורתית (אנ') לעומת ה-Matched grip (אחיזה תואמת). במקור, כשהתחיל להופיע עם ה-Ventures, ניגן טיילור על מערכת תופים שכללה 4 חלקים ורק היי-האט ומצילה אחת. לקראת סוף שנות השישים, הוא הגדיל את מערכת התופים שלו כך שכללה מספר תופי טום ודאבל-באס; בסופו של דבר הוא הוסיף מספר רב של מצילות קראש למערכת שלו. טיילור השתמש במערכות תופים רבות במהלך השנים של חברות כגון Rogers, Ludwig, Gretsch, ו-Canopus. טיילור העדיף מצלות מחברת זילדג'יאן, מקלות תופים של חברת פרו-מארק ועורות תופים של חברת רמו.

השפעות
------

טיילור הזכיר בראיונות רבים כי ג'ין קרופה, באדי ריץ' ולואי בלסון היו חלק מההשפעות הגדולות ביותר שלו בזמן שגדל, וכי הוא קיבל את רעיון הנגינה בדאבל-באס מלואי בלסון.

חיים אישיים
-----------

שבועיים בלבד אחרי שאובחן כחולה במחלת הסרטן, מת טיילור בגיל 62 בטרזנה, קליפורניה.

דיסקוגרפיה
----------

* *In Action! - Mel Taylor & The Magics* (1966) Warner Brothers WB1624. USA.
* *Drums A-Go-Go* Mel Taylor and the Magics - In Action. (1966). BP 7461. Japan.
* *007* (1972) Dan Records VC-7501. Japan.
* *Sand, Sea and Love* (1972) Dan Records VC-7503. Japan.
* *In Japan* (1973) Dan Records VC-7506. Japan.
* *Live in Japan* (1973) Bad New Records BNCY-29 (CD released in 1997). Japan.
* *Roll Over Beethoven* (1973) Dan Records VC-7510. Japan.
* *The Very Best Of Mel Taylor* (2002) M and I Records. MYCV 30141. Japan.

קישורים חיצוניים
----------------

* מל טיילור, במסד הנתונים הקולנועיים IMDb (באנגלית)
* מל טיילור, באתר AllMusic (באנגלית)
* מל טיילור, באתר MusicBrainz (באנגלית)
* מל טיילור, באתר Discogs (באנגלית)
* מל טיילור, באתר Songkick (באנגלית)
* מל טיילור, באתר "Find a Grave" (באנגלית)
* מל טיילור באתר Drummerworld.com

הערות שוליים
------------

1. ↑
2. ↑

|  |  |
| --- | --- |
| בקרת זהויות עריכת הנתון בוויקינתונים | 
* GND: 1246565536
* LCCN: no2018124950
* MusicBrainz: 480dae7f-dd0c-49f0-9d59-6d34189db5af
* VIAF: 3768153775052861550000
* WorldCat: lccn-no2018124950

 |
**מרצדס-בנץ W123** היא מכונית סלון מנהלים אשר יוצרה על ידי חברת מרצדס-בנץ בין השנים 1976-1985.

מכונית ה-W123 אשר החליפה את דגמי ה-W114 וה-W115, יוצרה בשלושה מרכבים: סדאן, קופה וסטיישן. הייתה למכונית הנמכרת ביותר של חברת מרצדס בנץ כאשר 2.7 מיליון יחידות נמכרו ממנה ברחבי העולם, והוחלפה לבסוף על ידי המרצדס-בנץ W124 בסוף שנת 1985. ה-W123 הייתה מהמכוניות החשובות ביותר לחברת מרצדס-בנץ בשנות השמונים לצד דגמי ה-W124 וה-W201 אשר הוצגה בשנת 1982.

שמות דגמים
----------

כמקובל בחברת מרצדס-בנץ שמות הדגמים היו קשורים בגודל המנוע, סוג הדלק ומרכב הרכב.

* **C** כאשר הרכב היה במרכב קופה
* **T** כאשר הרכב היה במרכב סטיישן (*Touring*)
* **E** כאשר לרכב מערכת הזרקת דלק (בגרמנית: *Einspritzung*)
* **D** כאשר הרכב בעל מנוע דיזל

היסטוריה
--------

המכונית הוצגה לראשונה בגרסת סדאן (4 דלתות) בינואר 1976. לצד כמה קווי דמיון טכניים, מכונית ה-W123 הייתה גדולה מקודמותיה ה-W114 וה-W115 הן בממדי בסיס הגלגלים והן בממדי המרכב החיצוני של הרכב. עיצוב המכונית עודכן לתקופה, אך יחד עם זאת נשמרו קווים עיצוביים בסגנון מכוניות ה-W114/W115.

באביב 1976 הוצגה גרסת הקופה (2 דלתות), ובשנת 1977 הוצגה בתערוכת המכוניות בפרנקפורט גרסת הסטיישן.

קישורים חיצוניים
----------------

ויקישיתוף מדיה וקבצים בנושא **מרצדס-בנץ W123** בוויקישיתוף
* אתר מרצדס-בנץ העולמי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007409111605171
* LCCN: sh2015000400

 |
מרי ריד חושפת את היותה אשה
**מרי ריד** (באנגלית: **Mary Read**) הייתה שודדת ים אנגלייה מפורסמת מן המאה ה-18.

ביוגרפיה
--------

המקור היחיד ששרד אודות חייה של ריד הוא החיבור "A General History of the Pyrates" מאת אדם המכנה עצמו קפטן צ'ארלס ג'ונסון. זהותו של הקפטן ג'ונסון נותרה בגדר תעלומה, לא ידוע על אדם בשם זה בן אותה תקופה, ויש המעריכים שזהו למעשה שם העט של דניאל דפו. כך או כך אמינותו של החיבור מעטה, וניכר שהכותב מגזים ומשנה פרטים לעיתים קרובות.

על פי ההערכות ריד נולדה בשנת 1691. ג'ונסון כותב שמשפחתה הייתה משפחה ענייה שקיבלה קצבאות מאת הסבתא עבור אחיה של מרי. אולם האח מת, והאמא המודאגת הכריחה את מרי ללבוש בגדי נערים ולהתנהג כזכר, וזאת כדי שהסבתא תמשיך לשלוח כסף. 

מרי המשיכה להתנהג כגבר לאורך כל חייה. היא הצטרפה לצי הבריטי כנער בשם "מרק ריד" והשתתפה במלחמת הירושה הספרדית, אולם במהלך שירותה היא התאהבה במלח הולנדי. היא נישאה לו וניהלה יחד איתו פונדק בהולנד. כאשר מת בעלה, היא חזרה להתחזות לגבר והתגייסה לצי ההולנדי ומשם הגיעה לספינה שהפליגה לאיי הודו המערביים.

הספינה הותקפה בדרך בידי שודדי ים תחת פיקודם של ג'ון רקהאם ואהובתו אן בוני. ריד לחמה באומץ, אולם מרבית חברי הצוות נהרגו והפיראטים הכריחו את הנותרים להצטרף לשורותיהם. ריד הצטרפה גם כן, אולם לא חשפה את מינה וגם בקרב השודדים נודעה כמרק ריד. אן בוני ראתה אותה פעם אחת בעת שהתלבשה וכך גילתה את מינה היא לא סיפרה זאת לשאר הצוות, והשתיים הפכו לידידות טובות. הדבר הכעיס את רקהאם, שלא ידע את מינה של ריד, וסבר שבוני בוגדת בו. ריד חשפה בפניו את שדיה והוכיחה לו שהיא אשה. רקהאם הנדהם הסכים לא לפרסם זאת אולם הדבר נודע לבסוף לפיראטים, שלא שינו את יחסם אליה.

בשנת 1720 עגנה ספינת השודדים בג'מייקה. הגברים השתכרו כולם, ורק הנשים נותרו פיכחות. ספינת שיטור בריטית תחת פיקודו של ג'ונתן ברנט גילתה אותם, ולאחר קרב קצר נשבו כולם. החוק הבריטי מטיל עונש מוות על כל שודד ים באשר הוא בלי הבדל בין המינים, אולם ריד ובוני טענו שהן בהיריון ועובריהן אינם אשמים. הגברים נתלו כולם, אך הוחלט לדחות את משפטן של הנשים. בשנת 1721 מתה ריד בתא הכלא מקדחת קשה, או במהלך הלידה. לא ברור אם אכן הייתה מעוברת או שהמציאה זאת כדי לדחות את משפטה.

קישורים חיצוניים
----------------

ויקישיתוף מדיה וקבצים בנושא **מרי ריד** בוויקישיתוף
* גילי חסקין, שודדי הים הקריביים, באתר של גילי חסקין
* אלי אשד, שודדי שבעת הימים(הקישור אינו פעיל)
* מרי ריד, באתר "Find a Grave" (באנגלית)
* מרי ריד, באתר אנציקלופדיה בריטניקה (באנגלית)
* מרי ריד, באתר אנציקלופדיית ההיסטוריה העולמית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 122168690
* ISNI: 0000 0000 1218 2981
* LCCN: n94023847
* SNAC: w60d5jmj
* SUDOC: 235525197
* VIAF: 50101648
* WorldCat: lccn-n94023847

 |
ססיל מירס
**ססיל הנרי מֵירס** (באנגלית: **Cecil Henry Meares**; ‏ 1877-1937) היה המטפל הראשי בכלבי המזחלות ומתורגמן לרוסית במשלחת טרה נובה, המשלחת הבריטית לאנטארקטיקה בין השנים 1913-1910. מירס נולד במחוז קילקני באירלנד, בן לקצין צבא, והיה הרפתקן ובלשן, איש פעולה ושעשועים, תכונות שהקשו עליו לעיתים לציית לפקודותיו של מפקד המשלחת, רוברט פלקון סקוט. לפני שהצטרף למשלחת, היה מירס קצין בצבא הבריטי, סוחר פרוות בקמצ'טקה ובאוחוצק שבסיביר, לוחם במלחמת רוסיה–יפן ובמלחמת הבורים ונוסע למקומות שונים, בהם טיבט.

משלחת טרה נובה
--------------

תפקידו של מירס כלל בחירה ורכישה של 34 כלבים ו-20 פונים למשלחת והעברתם מסיביר דרך יפן לניו זילנד, שם יצטרפו למשלחת. מירס לא היה בקי בסוסי פוני, אך בהתאם להוראותיו של סקוט, נסע לניקולאייבסק שבסיביר לבחור את הכלבים. בניקולאייבסק פגש מירס את דימיטרי גרוב, נוהג כלבים מנוסה, שעזר לו לבחור את הכלבים המתאימים לגרירת מזחלות בתנאים הקשים של אנטארקטיקה, ובהמשך גויס גם הוא כנוהג כלבים למשלחת. מירס גייס גם פרש מרוצים רוסי בשם אנטון אומלצ'נקו כסייס במשלחת. אז נסעו לולדיווסטוק, שם נקנו סוסי הפוני. סקוט עמד על כך שהפונים יהיו לבנים, משום שבמהלך משלחת נמרוד מ-1907, ציין ארנסט שקלטון, שפונים הלבנים האריכו ימים יותר מן הפונים הכהים. לורנס אוטס, קצין הצבא הבריטי במשלחת, שתפקידו היה לטפל בפונים, התאכזב מנבחריו של מירס, שסבלו מחסרונות שונים כגון חזה צר, ברכיים לא יציבות וגיל מתקדם. והיו "האוסף הגדול ביותר של בהמות בלות שראיתי מעודי". לאחר יציאת המשלחת לדרך, טיפלו מירס וגרוב בכלבים. אחרי שיצאו כחלק מצוות הסיוע במסע אל הקוטב הדרומי בראשית נובמבר 1911, פנו מירס והבולגרי גרוב ב-14 בדצמבר, למרגלות קרחון בירדמור, לחזור צפונה עם כלבי המזחלת. מירס פרש מן המשלחת מסיבות בלתי ברורות וחזר לבריטניה ב"טרה נובה" במרץ 1912.

חילוקי דעות מסוימים עוסקים ב"אי-זמינותו" של מירס להמשך העבודה על מדף הקרח רוס במשך החודשיים שקדמו לעלייתו על ה"טרה נובה" לחזור הביתה, כאשר המשלחת הייתה תחת פיקודו בפועל של אדוארד אטקינסון. שיבתו לציוויליזציה לפני החורף האנטארקטי של שנת 1912 לא הייתה בלתי-צפויה (בהוראות שהשאיר למפקד טרה נובה, שנכתבו לפני היציאה לקוטב, קבע סקוט שמירס רשאי לחזור באונייה, בהתאם למכתבים מן הבית), אך אין זה ברור מדוע לא היה זמין לעסוק בעבודה עם כלבי המזחלות בעונת הסתיו, וגם לא ברור מדוע לא אילץ אותו אטקינסון למלא את חובתו (המשלחת התנהלה על פי פקודות צי מחמירות, ואטקינסון היה הקצין הבכיר במקום).

המשך חייו
---------

בתקופת מלחמת העולם הראשונה התגייס מירס לחיל האוויר המלכותי והגיע לדרגת סגן-אלוף. בהמשך התגורר בוויקטוריה, קנדה.

קישורים חיצוניים
----------------

ויקישיתוף מדיה וקבצים בנושא **ססיל מירס** בוויקישיתוף
* ססיל מירס, באתר "Find a Grave" (באנגלית)

הערות שוליים
------------

1. ↑  יש דיווחים סותרים בשאלה מה הביא לפרישתו של מירס. לפי האנטפורד (עמ' 435) הסיבה הייתה ריב עם סקוט; לפי פינז (עמ' 340) מירס נאלץ לחזור לבריטניה לטפל בענייני אביו המנוח.

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 12008588
* ISNI: 0000 0000 7964 6365
* LCCN: nb2010013532
* SNAC: w63352dw
* SUDOC: 248355848
* VIAF: 121130430
* WorldCat: lccn-nb2010013532

 |
**צביקה פלדמן** (נולד ב-29 בדצמבר 1956 נעדר ב-11 ביוני 1982, כ' בסיוון ה'תשמ"ב) הוא חייל צה"ל שהוגדר כאחד משלושת הנעדרים בעקבות קרב סולטאן יעקוב בלבנון, יחד עם זכריה באומל (שגופתו הושבה בשנת 2019) ויהודה כץ.

ביוגרפיה
--------

פלדמן הוא בנם הבכור מבין ארבעה של אברהם ופנינה. נולד בתל אביב. אביו עלה מאירופה לישראל לאחר שאיבד את כל משפחתו בשואה. אמו עלתה לישראל ממרוקו. הוא קרוי על-שם אביו של אברהם שנרצח בשואה. לאחר שירותו בחיל השריון עבד כמדריך טבע לתלמידי בתי ספר תיכוניים. פלדמן תכנן ללמוד באוניברסיטה והתקבל לסמסטר הסתיו. במקביל תכננו פלדמן וחברתו להינשא.

קרב סולטאן יעקוב
----------------

 ערך מורחב – **קרב סולטאן יעקוב**  

כשפרצה מלחמת לבנון הראשונה, הצטרף צבי לחבריו שם, ולחם בטנק יחד עם מפקד הטנק חזי שי וזכריה באומל ששימש כנהג הטנק. הוא נשלח לקרב סולטאן יעקוב, ב-11 ביוני 1982 עשרה ימים בלבד לפני מועד שחרורו מהצבא. בקרב שנערך מספר שעות לפני הפסקת האש, נהרגו 20 חיילים ישראלים ורבים נפצעו, לאחר שכוח צה"ל נקלע לתוך מתחם סורי גדול, וחולץ בקושי בסיוע ארטילרי כבד תוך שהוא משאיר מאחוריו מספר כלי רק"מ פגועים. בסיום הקרב, שישה חיילים הוכרזו נעדרים. מתוכם היו שני שבויים, שהוחזרו מאוחר יותר בחילופי שבויים, והרוג אחד - מפקד הטנק זוהר ליפשיץ - שגופתו הוחזרה. פלדמן, זכריה באומל ויהודה כץ נחשבו במשך שנים רבות כנעדרי קרב סולטאן יעקוב, ובשנת 2019 גופתו של באומל אותרה והובאה לישראל במרץ. גורלם של פלדמן ושל יהודה כץ לא נודע עד היום.

מאמצי החיפוש
------------

מאז הכרזתו של פלדמן כנעדר עסקו צה"ל ובני משפחתו בניסיונות שונים להשגת מידע על גורלו. מנגד, על פי אגף המודיעין של צה"ל, מי שהחזיקו בנעדרים ובמידע על גורלם היו גורמים פלסטינים בסוריה, בהכוונת אש"ף ומנהיגו באותו עת, יאסר ערפאת, יחד עם סגנו לעניינים צבאים אבו ג'יהאד, שהוביל מאמץ הסתרה והונאה על מנת להקשות על צה"ל להשיג מידע על גורלו של פלדמן.

בשנת 2004 החליט הרב הראשי הצבאי ישראל וייס להכריז על שלושת הנעדרים כ"חללים שמקום קבורתם לא נודע", אולם בעקבות מאבק המשפחות נמנע המהלך.

ב-18 בדצמבר 2010 דיווח העיתון "ג'ואיש כרוניקל" כי ברשות ממשלת בריטניה דיווח משגריר בריטניה בסוריה, איוור לוקאס, שכלל עדות על שביית החיילים בידי הכוחות הסוריים.

קישורים חיצוניים
----------------

* צבי פלדמן באתר צה"ל
* אחיו של צבי פלדמן: "לא צריך לעשות עניין משחרור האסירים הסורים", באתר מעריב אונליין, 28 באפריל 2019
* פרשת הנעדרים – הגילויים החדשים לא מבוססים

הערות שוליים
------------

1. ↑  צה"ל לא להפקיר את גורלו - מבחינה לוגית הוא חיי
2. ↑   מערכת אתר צה"ל, הסיפור המלא מאחורי המבצע להשבת גופתו של רס"ל זכריה באומל ז"ל, באתר צה"ל, 4 באפריל 2019
3. ↑  שלמה פיוטרקובסקי, אימו של הנעדר יהודה כ"ץ הלכה לעולמה, באתר ערוץ 7, 16 במרץ 2011
4. ↑  חדשות nana10, דיווח: בריטניה מסתירה מידע על נעדרי סולטן יעקב, באתר של "רשת 13", 18 בדצמבר 2010 (במקור, מאתר "nana10")
**הפארק הלאומי נמדג'י** (בכתיב מלא: **הפארק הלאומי נאמאדג'י**) (באנגלית: **Namadgi National Park**) הוא פארק לאומי הממוקם בטריטוריית הבירה האוסטרלית שבאוסטרליה. הפארק גובל בשטחי הפארק הלאומי קוסקיוזקו שבמדינת ניו סאות' ויילס. הפארק ממוקם כ-40 ק"מ דרומית מערבית לקנברה בירת אוסטרליה, ומהווה 46% משטח טריטוריית הבירה האוסטרלית. שטחו של הפארק 1,058 קמ"ר.

הפארק מהווה שמורת טבע ומגן על האזור הצפוני של האלפים האוסטרליים. הפארק כולל שטחי טונדרה אלפינית וערבות דשא, ומהווה בית גידול לקנגורו אפור מזרחי, וולבי, וומבט, רוסלה ועורבני אוסטרלי.

האקלים בפארק סוב-אלפיני, ובחודשי החורף פסגות ההרים מכוסות שלג. הגבוה בהרי הפארק הוא פסגת בימברי שגובהה 1,912 מטרים מעל פני הים.

מקור שמו של הפארק בשמם של ההרים בשפת האבוריג'ינים - התושבים המקוריים של אוסטרליה. באזור הפארק התגלו עדויות להתיישבות אבוריג'ינית משנת 19,000 לפנה"ס לערך, והפארק בעל חשיבות דתית ותרבותית לאבוריג'ינים, חשיבות שהוקרה על ידי ממשלת אוסטרליה.

המתיישבים האירופאים הראשונים התיישבו באזור הפארק בשנות ה-30 של המאה ה-19 אולם התיישבות הייתה בעיקר בעמקים, ושטחי היערות שעל מורדות ההרים לא נפגעו. הפארק הלאומי הוקם בשנת 1984 על מנת להגן על יערות אלה.

בפארק ממוקם מרכז מבקרים בסמוך לעיירה תארווה.

אתר מורשת לאומית אוסטרלית
-------------------------

ב-7 בנובמבר 2008 הוכרז הפארק כאתר מורשת לאומית אוסטרלית, בשל היותו חלק מ-11 האזורים המהווים את האלפים האוסטרליים.

מבט פנורמי מראש פסגת הר ג'יניני, על הפארק הלאומי.

* 
* 
* 
*

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **הפארק הלאומי נמדג'י** |

* אתר האינטרנט הרשמי של הפארק הלאומי נמדג'י
* אתר רשמי, באתר המשרד לאיכות הסביבה של אוסטרליה

  


|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315527723
* WorldCat: viaf-315527723

 |
**נישואי עבד עברי לשפחה כנענית** או **עבד עברי שרבו מסר לו שפחה כנענית** הוא מצב מיוחד ביהדות, שבו יש אפשרות לבעל העבד העברי להשיא לו שפחה כנענית בעל כורחו, על מנת שתלד ילדים שישמשו כעבדים כנעניים.

מקור הדין
---------

המושג מוזכר לראשונה בספר שמות שבתנ"ך: "אִם אֲדֹנָיו יִתֶּן לוֹ אִשָּׁה וְיָלְדָה לוֹ בָנִים אוֹ בָנוֹת הָאִשָּׁה וִילָדֶיהָ תִּהְיֶה לַאדֹנֶיהָ וְהוּא יֵצֵא בְגַפּוֹ". כלומר, יש לבעל העבד אפשרות להשיא אותו לשפחה כנענית, על מנת שתלד ילדים, שיהיו שייכים לאדון כמו עבד כנעני רגיל. לפי ההלכה, בעל העבד יכול להשיא את העבד שלו, גם בעל כורחו.

היחס ההלכתי לילדים
------------------

היחס לילדים הוא כעבדים כנעניים לכל דבר. דהיינו, הם חייבים במצוות כאשה ובברית מילה, וכן לאחר שחרורם, במידה שישוחררו מעבדות בעתיד, הם הופכים ליהודים לכל דבר. בנוסף, הילדים לא מתייחסים אחר אביהם לירושה, כהונה וכדומה, גם לאחר שהם משתחררים מעבדותם והופכים לגרים. למעשה, הם לא נחשבים כילדיו לשום עניין. כמו כן, לאשתו ובניו היהודיים של העבד, אין על פי ההלכה קשר משפחתי מעשי לילדי השפחה הכנענית.

התנאים למסירת שפחה כנענית
-------------------------

במסכת קידושין שבתלמוד הבבלי מובאת ברייתא שבה מופיעה מחלוקת האם הדין נוהג רק בעבד, שאותו מכר בית דין, (כלומר, שנמכר בגנבתו) או שגם מוכר עצמו בכלל. מחלוקת נוספת מופיעה בהמשך המסכת שקיימת, היא האם הדין נוהג גם בעבד, שאין לו אשה ובנים. הרמב"ם פוסק בהלכות עבדים כדעות המחמירות, כלומר שדין זה נוהג רק בעבד שנמכר בבית דין ורק במי שיש לו אישה ובנים.

מעמדם של בני משפחה אחרים
------------------------

הרמב"ם כותב בהלכות עבדים: "אם היו לו אשה ובנים, אף על פי שמוסר לו רבו שפחה כנענית אינו יכול להפרישו מאשתו ובניו, שנאמר: אשתו עמו ואינו יכול ליתן לו שתי שפחות, ולא ליתן שפחה אחת לשני עבדיו העברים כדרך שנותן לכנעניים, שנאמר: יתן לו אשה". כלומר, העבד יכול להיות נשוי בו זמנית גם לאשתו היהודייה. לעומת זאת, העבד אינו יכול לשאת שתי שפחות וכן שפחה אחת לא יכולה להינשא לשני עבדים.

שימוש בדין זה לטיהור ממזרים
---------------------------

במסכת קידושין כתוב בנוסף: "ר' טרפון אומר, יכולים ממזרים להיטהר, כיצד? ממזר שנשא שפחה, הולד עבד, שחררו, נמצא הבן בן-חורין". לשיטת רבי טרפון, מכיוון שאין לילדי השפחה ייחוס אחר אביהם, ממילא ממזרותו אינה ממשיכה אתם הלאה, ולאחר שהם ישתחררו מעבדותם יהפכו ליהודים. בכך למעשה, הממזר הביא לעולם יהודים שאינם ממזרים. ישנן שיטות החולקות על האפשרות הזאת, אך היא נפסקה להלכה ביד פוסקי ההלכה המאוחרים יותר. במסכת קידושין מובא חיסרון לשיטה הזו, בכך שהיא לא תקפה לנקבות.

לקריאה נוספת
------------

* יואל ועזרא בריס, אם אדניו יתן לו אשה, **עלון שבות** 117, תשמ"ז, עמ' 6, באתר ספריית אסיף

הערות שוליים
------------

1. ↑  ספר שמות, פרק כ"א, פסוק ד'
2. ↑  משנה תורה לרמב"ם, ספר קנין, הלכות עבדים, פרק ג', הלכה ג'.
3. ↑  תלמוד בבלי, מסכת קידושין, דף י"ד, עמוד ב'
4. ↑  תלמוד בבלי, מסכת קידושין, דף כ', עמוד א'
5. 1 2  משנה תורה לרמב"ם, ספר קנין, הלכות עבדים, פרק ג', הלכה ד'
6. ↑  משנה, מסכת קידושין, פרק ג', משנה י"ג
**צביקה שוורצברג** (נולד ב-19 בדצמבר 1956) הוא שחקן ומדבב ישראלי.

ביוגרפיה
--------

שוורצברג נולד בחיפה בבית אמיד, ובגיל חמש נסע עם הוריו לאפריקה, שם אביו עבד מספר שנים בפרויקט להקמת שדה תעופה בעיר איבדאן שבניגריה. בילדתו חלם להיות שחקן והשתתף בסדנת תיאטרון של אברהם קלינגר (שם גם למדו השחקנים צחי נוי, איקה זוהר, אדם וחברו יהויכין פרידלנדר), אך הוא גם הצטיין בלימודים ואביו הועיד אותו להמשיך את העסק המשפחתי. אחרי השירות הצבאי נסע ללונדון וגר שם בקומונה. שחזר התחתן עם אורלי, אותה הכיר בצבא, למד כלכלה ותיאטרון, אולם עזב לאחר זמן קצר וסיים תואר בהנדסת חשמל בטכניון, כדי להשתלב בעסק של אביו ואחר כך הצטרף לעסק.

בגיל 29, לאחר שראה את ההצגה "כולם היו בני חוץ מנעמי" שהעלה הסטודיו למשחק ניסן נתיב, בה שיחק חברו יהויכין פרידלנדר, החליט שוורצברג לעבור עם משפחתו לתל אביב וללמוד בבית הספר למשחק של סמינר הקיבוצים. בסיום לימודיו, בסוף שנות ה-80 החל להופיע בתיאטרון, בתוכניות טלוויזיה ובהצגות ילדים. בין השאר שיחק בתוכניות הילדים "רחוב סומסום" ו"סופי לעת עתה" בטלוויזיה החינוכית, בתיאטרון הקאמרי שיחק במחזה "הגולם" (1989) בבימוי גדליה בסר ובמחזה "המתלבט" (1990) שכתב וביים חנוך לוין.

ב-1995 שיחק בסרט הקולנוע "ילדי קניון הזהב" וב-1995 וב-2002 בסדרת הטלוויזיה "שמש".

### קריית דיבוב

שוורצברג התמקד בהמשך הקריירה שלו בדיבוב ודיבב מאות סדרות וסרטים, ביניהם: נסיך הרעם (רעם כחול), דרגון בול Z (פיקורו), בובספוג מכנסמרובע (פלנקטון), גלקטיק פוטבול (בליילוק / נוראטה) גיבורי התנ"ך הגדולים (דמויות שונות), מדלן (המספר), טוטלי ספייס (דמויות שונות), החלילן מהמלין (ראש העיר), צבי הנינג'ה (שרדר), חברים בחווה (דמויות שונות), לאקי לוק (ג'ו דלתון), תפוס ת'כריש (קולות רקע), גורמיטי (ראזל), נארוטו (זאבוזה), סיפורי נרניה: המסע בדורך השחר (לורד רופ), הארי פוטר (רמוס לופין), סוניק X וסוניק בום (דוקטור אגמן), מדלן היפה (מספר), הסיפור של באטמן (אקוומן), הדרקון הראשון שלי (סטויק הרחב), גנוב על המיניונים (אל-מאצ'ו), גוסט פורס (מר ולאדובסקי / רולנד) ומזלגוני שואל שאלה (מלפיל ברוקס).

חיים אישיים
-----------

שוורצברג נשוי ואב לשני בנים, תום שוורצברג, שהחל לדבב גם הוא בשנת 2002 ויונתן שוורצברג. היה בעברו פעיל במפלגת מרצ.

קישורים חיצוניים
----------------

* צביקה שוורצברג, במיזם "אישים" לתיעוד היצירה הישראלית
* צביקה שוורצברג, במסד הנתונים הקולנועיים IMDb (באנגלית)
* צביקה שוורצברג, באתר "אידיבי", מאגר הידע העברי לקולנוע ישראלי ועולמי
* צביקה שוורצברג, באתר ספר הקולנוע הישראלי

הערות שוליים
------------

1. 1 2 3 4  שרית ישי לוי, כל הדרך מבתי־הזיקוק לבמת הקאמרי, חדשות, 5 ביוני 1991
**לוקאס מרטנס** (בגרמנית: **Lukas Märtens**; נולד ב-27 בדצמבר 2001) הוא שחיין גרמני, סגן אלוף העולם (בודפשט 2022), זוכה מדליית ארד באליפות העולם (פוקואוקה 2023) ואלוף אירופה (רומא 2022) במשחה ל-400 מטר חופשי. סגן אלוף אירופה (רומא 2022) ושיאן גרמניה במשחה ל-800 מטר חופשי.

ביוגרפיה
--------

מרטנס נולד וגדל במגדבורג.

### 2021

באולימפיאדת טוקיו הוא סיים במקום 11 במשחה ל-1500 מטר חופשי בתוצאה של 14:59.45 דקות, במקום 12 במשחה ל-400 מטר חופשי בתוצאה של 3:46.30 דקות, במקום 17 במשחה ל-200 מטר חופשי בתוצאה של 1:46.69 דקות ובמקום שביעי במשחה שליחים 4x200 מטר חופשי בתוצאה של 7:06.51 דקות.

### 2022

#### סגן אלוף עולם

באליפות העולם שנערכה בבודפשט, הונגריה ביוני 2022 זכה במדליית כסף במשחה ל-400 מטר חיפשי בתוצאה של 3:42.85 דקות, אחרי אלייג'ה וינינגטון מאוסטרליה (3:41.22 דקות) ולפני גילרמה קוסטה מברזיל (3:43.31 דקות). נוסף לכך, הוא סיים במקום רביעי במשחה ל-1500 מטר חופשי בתוצאה של 14:40.89 דקות, במקום שביעי במשחה ל-200 מטר חופשי בתוצאה של 1:45.73 דקות ובמקום 15 במשחה ל-800 מטר חופשי בתוצאה של 7:55.21 דקות.

#### אלוף אירופה

באליפות אירופה שנערכה ברומא, איטליה באוגוסט אותה שנה האו זכה בשתי מדליות, זהב וכסף. מדליית זהב במשחה ל-400 מטר חופשי בשיא אליפות חדש של 3:42.50 דקות, לפני אנטוניו דג'קוביץ' משווייץ (3:43.93 דקות) ובן ארצו הנינג מולייטנר (3:44.53 דקות) ומדליית כסף במשחה ל-800 מטר חופשי בתוצאה של 7:42.65 דקות, אחרי גרגוריו פלטריניירי מאיטליה שקבע שיא אליפות חדש של 7:40.86 דקות ולפני לורנצו גאלוסי מאיטליה (7:43.37 דקות). נוסף לכך, הוא סיים פעמיים במקום שביעי, במשחה ל-200 מטר חופשי בתוצאה של 1:46.80 דקות, בשלב חצי הגמר הוא קבע תוצאה של 1:46.29 דקות, ועלה רביעי למשחה הגמר ובמשחה שליחים 4x200 מטר חופשי בתוצאה של 7:13.58 דקות, כשחיין ראשון הוא שחה תוצאה של 1:46.22 דקות.

### 2023

באליפות העולם שנערכה בפוקואוקה ביולי 2023 זכה במדליית ארד במשחה ל-400 מטר חופשי בתוצאה של 3:42.20 דקות, אחרי סמואל שורט מאוסטרליה 3:40.68 דקות ואחמד חפנאווי מתוניסיה שקבע שיא אפריקה חדש של 3:40.70 דקות. נוסף לכך, הוא סיים פעמיים במקום חמישי, במשחה ל-800 מטר חופשי בתוצאה השלישית בטיבה באירופה ובשיא לאומי חדש של 7:39.48 דקות ובמשחה ל-1500 מטר חופשי בתוצאה של 14:44.51 דקות ובמקום שביעי במשחה שליחים 4x200 מטר חופשי בתוצאה של 7:06.14 דקות, כשחיין ראשון הוא קבע שיא אישי חדש של 1:44.79 דקות.

שיאים אישיים
------------

### בריכה אולימפית

* 200 מטר חופשי: 1:44.79 דקות (2023)
* 400 מטר חופשי: 3:41.60 דקות (2022)
* 800 מטר חופשי: 7:39.48 דקות (2022), **שיא גרמניה**
* 1500 מטר חופשי: 14:40.28 דקות (2022)

ראו גם
------

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

* לוקאס מרטנס, ברשת החברתית אינסטגרם
* לוקאס מרטנס, באתר olympedia.org
* לוקאס מרטנס, באתר Swimrankings
פונקציית בטא של דיריכלהפונקציית בטא של דיריכלה
במתמטיקה, **פונקציית בטא של דיריכלה** הנקראת על שם יוהאן פטר גוסטב לז'ן דיריכלה היא פונקציה אשר קשורה לפונקציית זטא של רימן. פונקציית בטא של דיריכלה מוגדרת על ידי :

{\displaystyle \beta (s)=\sum \_{n=0}^{\infty }{\frac {(-1)^{n}}{(2n+1)^{s}}}},
או

{\displaystyle \beta (s)={\frac {1}{\Gamma (s)}}\int \_{0}^{\infty }{\frac {x^{s-1}e^{-x}}{1+e^{-2x}}}\,dx}.
הפונקציה מוגדרת לכול מספר מרוכב שמקיים {\displaystyle Re(s)>0}. אפשר גם להגדיר את פונקציית בטא של דיריכלה על ידי פונקציית פוליגמא אשר מאפשרת הכללה לכול מספר בתחום המישור המרוכב.

{\displaystyle \beta (s)={\frac {1}{2^{s}}}\sum \_{n=0}^{\infty }{\frac {(-1)^{n}}{\left(n+{\frac {1}{2}}\right)^{s}}}={\frac {1}{(-2)^{2s}(s-1)!}}\left[\psi ^{(s-1)}\left({\frac {1}{4}}\right)-\psi ^{(s-1)}\left({\frac {3}{4}}\right)\right]}.
המשוואה הפונקציונלית של פונקציית בטא של דיריכלה (אשר מוגדרת לכול מספר מרוכב) היא 

\beta(1-s)=\left(\frac{\pi}{2}\right)^{-s}\sin\left(\frac{\pi}{2}s\right)\Gamma(s)\beta(s)
כאשר {\displaystyle \Gamma (s)} היא פונקציית גמא.

ערכים מיוחדים
-------------

הנה כמה ערכים מיוחדים של פונקציית בטא של דיריכלה

{\displaystyle \beta (0)={\frac {1}{2}}},
{\displaystyle \beta (1)\;=\;\tan ^{-1}(1)\;=\;{\frac {\pi }{4}}},
{\displaystyle \beta (2)\;=\;G},
( *G* נקרא קבוע קטלן)

{\displaystyle \beta (3)\;=\;{\frac {\pi ^{3}}{32}}},
{\displaystyle \beta (4)\;=\;{\frac {1}{768}}(\psi \_{3}({\frac {1}{4}})-8\pi ^{4})},
{\displaystyle \beta (5)\;=\;{\frac {5\pi ^{5}}{1536}}},
{\displaystyle \beta (7)\;=\;{\frac {61\pi ^{7}}{184320}}},
כאשר \psi\_3(1/4) היא מוגדרת להיות פונקציית פוליגמא. בצורה יותר כללית, לכל מספר טבעי k:

{\displaystyle \beta (2k+1)={{({-1})^{k}}{E\_{2k}}{\pi ^{2k+1}} \over {4^{k+1}}(2k)!}},
כאשר {\displaystyle E\_{n}} הוא מספר אוילר ה-n-י.

על ידי הכללה אפשר להסיק שלכל מספר טבעי *k*:

{\displaystyle \beta (-k)={{E\_{k}} \over {2}}}.

קישורים חיצוניים
----------------

* פונקציית בטא של דיריכלה, באתר MathWorld (באנגלית)
**קייקיליה אטיקה** (בלטינית: **Caecilia Attica**, ‏51 לפנה"ס - ?), אצילה רומאית.

ביוגרפיה
--------

אטיקה נולדה ברומא. אביה טיטוס פומפוניוס אטיקוס היה חבר בולט במעמד הפרשים ואמה קייקיליה פילה הייתה צאצאית של מרקוס ליקיניוס קראסוס.

אטיקה קיבלה חינוך מצוין על ידי אביה ששכר לה מורים שהחלו ללמדה מגיל חמש או שש, היא גם הייתה חביבתו של חברו הקרוב של אביה מרקוס טוליוס קיקרו שמזכיר אותה בחיבה רבה מספר פעמים במכתביו לאטיקוס.

אטיקה נישאה בשנת 37 לפנה"ס למרקוס ויפסניוס אגריפס שהיה מצביאו הראשי של אוקטביוס, הנישואים אורגנו על ידי מרקוס אנטוניוס. בתם ויפסניה אגריפינה נישאה לבנו החורג של אוקטביוס טיבריוס וייתכן שעוד בת שלהם נישאה למצביא הרומאי פובליוס קווינקטיליוס וארוס.

גורלה של אטיקה לא ידוע, בשנת 28 לפנה"ס בעלה אגריפס נשא לאישה את קלאודיה מרקלה, ייתכן שאגריפס התגרש מאטיקה בעקבות האשמות שהועלו נגדה על כך שקיימה קשר אינטימי עם אחד ממוריה או שלפי דעה אחרת, שמתבססת על העובדה שהיא לא מוזכרת בין האנשים שבאו לראות את אביה שהוא היה על ערש דווי, גורסת שהיא נפטרה לפני שנת 32 לפנה"ס.

|  |  |
| --- | --- |
| בקרת זהויות עריכת הנתון בוויקינתונים | 
* VcBA: 495/62585
* VIAF: 327159474180427661410
* WorldCat (עם VIAF): 327159474180427661410

 |
**לווייתנים קדומים** (שם מדעי: **Archaeoceti**) היא תת-סדרה וקבוצה פרפילטית נכחדת בסדרת הלווייתנאים. צאצאיהם של הלווייתנים הקדומים הם הלווייתנאים והדולפינים של ימינו. ראשם היה קטן וחוטמם מחודד. הם היו בעלי שיניים.

בעבר רווחה ההשערה כי מוצאם של הלווייתנים הקדומים הוא במזוניכידים, בהתבסס על מאפייני השיניים שלהם. אולם, החל מאמצע שנות ה-90 מחקרים חדשים בגנטיקה מולקולרית ובמורפולוגיה (לא-דנטלית) מראים כי הלווייתנים הקדומים התפתחו כנראה ממכפילי הפרסה. ראיות גנטיות מצביעות על כך שהיצורים החיים הקרובים ביותר ללווייתנים הם ההיפופוטמיים, שכוללים כיום את ההיפופוטם ואת ההיפו הגמדי. אבותיהם של הלווייתנים הקדומים כנראה התפצלו מיתר מכפילי הפרסה סמוך להכחדת הקרטיקון-שלישון (לפני כ-65 מיליוני שנים).

לראשוני הלווייתנים הקדומים היו רגליים אחוריות, ולכן משערים כי הם היו יצורים יבשתיים לחלוטין. ככל שהתקדם עידן האאוקן, הלווייתנים הקדומים הפכו פחות יבשתיים ויותר ימיים. לקראת סופו חיו הבסילוזאוריים, קבוצת לווייתנים קדומים, מאבותיהם של הלווייתנאים המודרניים ואולם, הלווייתנים הקדומים סבלו מהכחדה של סוגים רבים בסוף תקופת האאוקן ותחילת תקופת האוליגוקן. אחרון הלווייתנים הקדומים, שהיו כנראה בסילוזאור, נכחד בתקופת האוליגוקן. הכחדתם נגרמה ככל הנראה בשל שילוב של תחרות ושינויים אקלימיים.

לא כל הלווייתנים שנכחדו היו שייכים לקבוצה פרימיטיבית זו. חלקם היו שייכים לקבוצה לווייתני שיניים וחלק ללווייתני מזיפות.

מיון
----

על פי הסיווג הנוכחי, הלווייתנים הקדומים כוללים שש משפחות:

* פקיצטיים (Pakicetidae) - טורפים יבשתיים בעלי פרסות. חיו באזור פקיסטן לפני כ-48 עד 50 מיליוני שנים.
* אמבולוצטיים (Ambulocetidae) - ניהלו, ככל הנראה, אורח חיים אמפיבי. חיו לפני כ-47 עד 48 מיליוני שנים.
* רמינגטונוצטיים (Remingtonocetidae) - חיו לפני 42 עד 47 מיליוני שנים. כמו הפקיצטיים, חיו באזור פקיסטן והודו.
* פרוטוצטיים (Protocetidae) - חיו לפני 39 עד 47 מיליוני שנים, הראשונים להיות ימיים לחלוטין. הם היו הראשונים לעזוב סופית את הודו, ורבים נמצאו באזור אפריקה וצפון אמריקה.
* בסילוזאוריים (Basilosauridae) - חיו לפני 35 עד 37 מיליוני שנים. ניזונו בעיקר על דגים. הם נמצאו בפקיסטן, במזרח התיכון (בעיקר מצרים) ובצפון אמריקה.
* קקנודוניים (Kekenodontidae) - כולל מין יחיד קקנודון (Kekenodon)

קישורים חיצוניים
----------------

ויקישיתוף מדיה וקבצים בנושא **לווייתנים קדומים** בוויקישיתוף

* לווייתנים קדומים - הסברים מורפולוגים ופירוט אודות המשפחות

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph117338

 |